C 463/14
SK
Úradný vestník Európskej únie
5.12.2022
Odvolanie podané 8. februára 2022: Carlos Correia de Matos proti uzneseniu Všeobecného súdu (prvá komora) zo 17. decembra 2021 vo veci T-719/21, Correia de Matos/Komisia (Vec C-79/22 P) (2022/C 463/17) Jazyk konania: portugalčina Účastníci konania Odvolateľ: Carlos Correia de Matos (v zastúpení: C.
Correia de Matos, advogado) Ďalší účastník konania: Európska komisia Uznesením z 20. októbra 2022 Súdny dvor (desiata komora) rozhodol, že odvolanie je zjavne neprípustné a určil, že Carlos Correia de Matos znáša vlastné trovy konania.
Odvolanie podané 5. júla 2022: Fidelity National Information Services, Inc. proti rozsudku Všeobecného súdu (druhá komora) zo 4. mája 2022 vo veci T-237/21, Fidelity National Information Services/EUIPO – IFIS (FIS) (Vec C-446/22) (2022/C 463/18) Jazyk konania: angličtina Účastníci konania Odvolateľka: Fidelity National Information Services, Inc. (v zastúpení: P. Wilhelm, avocat) Ďalší účastník konania: Úrad Európskej únie pre duševné vlastníctvo (EUIPO) Uznesením z 20. októbra 2022 Súdny dvor (komora príslušná prijímať odvolania) rozhodol, že odvolanie sa neprijíma a že spoločnosť Fidelity National Information Services, Inc. znáša svoje vlastné trovy konania.
Návrh na začatie prejudiciálneho konania, ktorý podal Tribunalul Argeş (Rumunsko) 9. augusta 2022 – SC Adient Ltd & Co.Kg/Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş (Vec C-533/22) (2022/C 463/19) Jazyk konania: rumunčina Vnútroštátny súd, ktorý podal návrh na začatie prejudiciálneho konania Tribunalul Argeş Účastníci konania pred vnútroštátnym súdom Žalobkyňa: SC Adient Ltd & Co.Kg Žalovaní: Agenţia Naţională de Administrare Fiscală, Agenţia Naţională de Administrare Fiscală – Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Argeş Prejudiciálne otázky 1.
Majú sa ustanovenia článku 44 smernice 2006/112/ES o spoločnom systéme dane z pridanej hodnoty (1) a článkov 10 a 11 vykonávacieho nariadenia Rady č. 282/2011, ktorým sa ustanovujú vykonávacie opatrenia smernice o DPH (2), vykladať v tom zmysle, že bránia praxi vnútroštátnej daňovej správy kvalifikovať nezávislú právnickú osobu usadenú v danom členskom štáte ako stálu prevádzkareň subjektu, ktorý nie je rezidentom, a to výlučne na základe skutočnosti, že obe tieto spoločnosti sú súčasťou rovnakej skupiny?